# data[].attributes.body
Digityshankkeen eKlubitalon toiminta on päättynyt. eKlubitalon toiminta jatkuu Suomen Klubitalot ry:n johdolla vuoden 2024 aikana.

# data[].attributes.body
Mika Lillman

mika.lillman@suomenklubitalot.fi

Antti Pitkänen

antti.pitkanen@eskot.org

# data[].attributes.body
https://linktr.ee/digityshanke

# data[].attributes.attachment_link.title
digityshanke | Instagram, Facebook | Linktree

# data[].attributes.body
https://www.instagram.com/digityshanke/

# data[].attributes.body
https://www.facebook.com/digityshanke

# data[].attributes.body
Julkaistu: 12.2.2024

# data[].attributes.attachment_link.readable_text
Diginykytilan kartoitus on yksi Arki digittää -hankkeen kehittämistä työvälineistä, jonka tehtävänä on auttaa tarkastelemaan miten yhteisön jäsenten digiosallisuus arjessa toteutuu. Digityshankkeen Heidi ja Anette toteuttivat kartoituksen kohdennetusti eKlubitalolla. Millaisia oivalluksia työvälineen kautta syntyi?

Diginykytilan kartoitus

Diginykytilan kartoitus on ilmainen työväline, jonka tehtävänä on auttaa tarkastelemaan, miten yhteisönne jäsenten digiosallisuus arjessa toteutuu. Työväline auttaa määrittämään alkutilanteen ja tekee näkyväksi työskentelyn aikana tapahtuneet muutokset. Kartoitusta on mahdollisuus hyödyntää hyvin monipuolisesti. Kokonaisarvion lisäksi yhteisö voi selvittää diginykytilannettaan kohdennetusti. Kohdennetussa kartoituksessa yhteisö valitsee juuri itselleen merkityksellisimmät osa-alueet, joita haluaa lähteä selvittämään. Kartoitus on otettu käyttöön jo useassa erilaisessa yhteisössä. Esimerkiksi Etelä-Suomen Klubitalot ESKOT ry:n Digitaalisen osallisuuden ja osaamisen kehittäminen Klubitaloilla -hanke, eli Digityshanke, toteutti kartoituksen eKlubitalon osallistujien kanssa.

"Kartoitus oli meistä ihan 6/5, tykkäsimme kovasti!"

Otimme Diginykytilan kartoituksen kokeiluun joulukuussa 2023. Hyödynsimme kartoitusta eKlubitalon tilanteen kartoittamiseen kohdennetusti eli valitsimme sieltä osioita, jotka olivat meille tarpeellisia. Diginykytilan kartoitus oli helposti käyttöönotettavissa. Myös kartoitustyökalun soveltaminen tarpeisiimme sopivaksi sujui vaivatta. Toteutimme kartoituksen etäyhteydellä ja pystyimme hyödyntämään Teamsin reaktioita kartoituksen toteutuksessa.

Digityshankkeessa on toteutettu Digikaveritoimintaa eli vertaisten antamaa digituen mallia. Diginykytilan kartoituksesta löysimme uudenlaisia välineitä digiautettavan tilanteen kartoittamiseen ja kävimme keskustellen läpi monia erilaisia digiteemoja. Kartoituksen "Digin hyödyntäminen arjessa"-osio oli kattava kuvaus siitä, millaisiin asioihin digiä voi toiminnassa hyödyntää. Tämän osion läpikäyminen herätti valtavasti uusia ajatuksia ja ideoita omaan toimintaamme. Huomasimme, että olimme hyödyntäneet digiä jo laajasti toiminnassa, mutta saimme uutta inspiraatiota niistä kohdista, joita emme olleet vielä toiminnassa kokeilleet. Kartoitus nosti esiin myös digihaasteita, joita pystyimme käsittelemään turvallisesti ja hyvässä hengessä. Lisäksi kartoituksessa oleva ratkaisupankki tarjosi selkeitä vinkkejä siihen, kuinka yhteisössä voidaan ratkaista erilaisia digiarjen haasteita. Erityisen kiitollisia olimme siitä, että työkalu oli selkeä ja termit olivat helposti ymmärrettävissä. Arviomme mukaan eKlubitalolla ollaan keskimääräistä digivalveutuneempia, joten jatkokehityksenä toivoisimme, että "Idea edistyneille"-osio kasvaisi laajemmaksi ja sieltä löytyisi myös muita huippuja ideoita QR-seikkailun lisäksi!

Diginykytilan kartoitustyökalu oli meistä ihan 🌲/5 eli kuusi kautta viisi, tykkäsimme kartoituksesta kovasti! Suosittelemme työkalua kaikille Suomen Klubitaloille sekä kaikille yhteisöille, jotka haluavat kartoittaa omaa diginykytilansa.

Diginykytilan kartoitus oman yhteisön käyttöön?

Kiinnostuitko kartoituksen toteuttamisesta? Saat kartoituksen oman yhteisösi käyttöön materiaalipankista. Pääset materiaalipankkiin tästä linkistä: Materiaalipankki

Kevään 2024 aikana järjestämme ilmaisia perehdytyskoulutuksia työvälineen käytön tueksi yhteistyössä Kehitysvammaliiton kanssa. Koulutuksissa saat tietoa ja vinkkejä siihen, kuinka voit toteuttaa kartoituksen omassa yhteisössäsi. Lisätietoa koulutuksista saat verkkosivuiltamme tämän linkin kautta: Diginykytilan perehdytyskoulutukset

# data[].attributes.headline
Klubitalolta saa digitukea ja paikan mediataitojen vertaisoppimiselle

# data[].attributes.subject
Klubitalolta saa digitukea ja paikan mediataitojen vertaisoppimiselle

# data[].attributes.body
Julkaistu: 8.1.2024

# data[].attributes.attachment_link.title
Klubitalolta saa digitukea ja paikan mediataitojen vertaisoppimiselle - Mediataitoviikko

# data[].attributes.attachment_link.description
Mediataito-lehden artikkelissa kerrotaan klubitalojen toiminnasta, jolla edistetään digi- ja mediataitoja esimerkiksi vertaistuen myötä.

# data[].attributes.body
12/2023

# data[].attributes.body
Julkaistu: 20.12.2023

# data[].attributes.attachment_link.title
20.12.2023 | Kohti Valtakunnallista eKlubitaloa - ESKOT ry

# data[].attributes.attachment_link.description
Joulukuun alussa saimme iloisen tiedon; Suomen Klubitalot ry:n hakema STEA-rahoitus Valtakunnalliselle eKlubitalolle on myönnetty! Toiminta alkaa vuoden 2024 aikana! eKlubitalon toimintaa jatketaan Etelä-Suomen Klubitalot ESKOT ry:n Digitaalisen osallisuuden ja osaamisen kehittäminen Klubitaloilla-hankkeessa eli Digityshankkeessa kehitetyn työn pohjalta.

# data[].attributes.body
Julkaistu: 9.8.2023

# data[].attributes.attachment_link.title
9.8.2023 | Digityshankkeen tuloksia esitellään teemoittain syksyllä 2023 - ESKOT ry

# data[].attributes.attachment_link.description
Käynnistämme hankkeen viimeisen syksyn teemakuukausin, jotka mukailevat hankkeen päätavoitteita. Syksyllä 2023 esittelemme hankkeen tuloksia useissa webinaareissa, koulutuksissa ja päätösseminaarissa.

# data[].attributes.body
Julkaistu: 10.2.2023

# data[].attributes.attachment_link.title
10.2.2023 | Sinä olet tärkeä - Sinua tarvitaan eKlubitalolla - ESKOT ry

# data[].attributes.attachment_link.description
Digitaalisen osallisuuden ja osaamisen kehittäminen Klubitaloilla -hankeViimeinen hankevuosi on käynnistynyt ja toiminta on vakiintunut muotoonsa.

# data[].attributes.attachment_link.readable_text
Arvioinnin tulokset tiivistettynä **
Digikaveritoiminta
Digikaveritoiminta on pitänyt sisällään monenlaisia erilaisia toimintamuotoja. Digikaveritoiminta vastasi tarpeeseen digituen saamisesta ja antamisesta sekä uudenlaisista rooleista ja työtehtävistä Klubitalolla.

Digikaveri eli digituen antaja käy valmennuksen, jossa lisätään valmiuksia digituen antamiseen. Digikaveri jakaa tietoutta digiasioista yhteisössä ja voi valmentaa uusia digikavereita. Digikaveri antaa digitukea haluamallaan tavalla, omalla Klubitalolla tai etäyhteydellä. Digikaverit saavat tukea muilta Digikavereilta. Digikaverit tapaavat säännöllisesti eri viestintäkanavia hyödyntäen.
Yhteisön osaaminen - osaamispankkityöpajat
Hanke toteutti kehittämänsä osaamispankkityöskentelyn seitsemällä Klubitalolla sekä variaation menetelmästä Suomen Klubitalot ry:n viestintätiimin osana. Osaamispankkimenetelmä syntyi tarpeesta tunnistaa paremmin Klubitalojen osaamista ja saattaa tieto myös muiden Klubitalojen hyödynnettäväksi. Yhteisöllisessä työskentelyssä tunnistettiin ja sanoitettiin yhteisön osaamista eri teemoihin liittyen, joita olivat: Klubitaloilla saatu osaaminen, Opinnoissa saatu osaaminen, Työelämässä saatu osaaminen, Vapaaehtoistyössä saatu osaaminen, Harrastukset ja luova osaaminen ja Digiosaaminen. Lisäksi kerättiin osaamisia, joita haluttaisiin Klubitalolla oppia. Lopuksi, osaamispankkimenetelmän pohjalta nostettiin Kärkiosaamiset, joihin kerättiin keskeisimmät osaamiskokonaisuudet. Klubitaloille jaettiin Kärkiosaamiset -julisteet ja näiden julisteiden tiedot jaettiin myös muille Klubitaloille tiedoksi. Myös lomakemuotoiselle osaamisen tunnistamiselle nähtiin tarve. Osaamispankkimenetelmän myötä syntyi myös uusia ideoita siitä, kuinka osaamista voidaan lisätä Klubitalojen välisenä yhteistyönä.
Alueellinen saavutettavuus - Tukinet-yhteistyö
Tukinet on digitaalisen kohtaamisen paikka, josta tukea tarvitsevat voivat saada keskusteluapua erilaisissa elämäntilanteissa. Tavoitimme potentiaalisia jäseniä eli henkilöitä, jotka voisivat hyötyä Klubitalotoiminnasta Tukinet -yhteistyöllä. Järjestimme säännöllisiä ryhmächatteja alustalla, teemalla "eKlubitalon tutustumisaika". Tukinet -yhteistyön kautta eKlubitalon toiminnasta tiedotettiin myös Klubitalojen ulkopuolelle. Yhteistyö myös lisäsi Klubitalojen tunnettavuutta yleisesti.
Lainalaite -malli
Klubitaloilla on ollut vuodesta 2020 käytössä lainatietokoneita jäsenten käyttöön. Lainalaitteiden lainaustavat yhtenäistettiin ja luotiin lainalaitemanuaali. Benchmarkkasimme useita lainalaitteita tarjoavia toimijoita. Benchmarkkauksen, havaintojemme ja kolmen lainalaitekyselyn löydös oli tarjota muitakin kuin lainatietokoneita jäsenille, esimerkiksi tabletteja ja älypuhelimia. Lainalaite mahdollistaa osallistumisen yhteisön toimintaan myös etänä ellei omaa laitetta ole tai laitteen käyttöä vasta opetellaan. Digiosaamisen tukemiseksi on lainalaitteen oltava tarkoituksenmukainen, joihinkin toimintoihin voi osallistua älypuhelimella, jos se laitteena on tutumpi. Lainalaitteissa on tärkeää myös laitteen palautus tehdasasetuksille käytön päätteeksi, joten ratkaisuna tähän olisi leasing-laitteet, jotka olisivat tietoturvallisia ja riittävän uusia, jotta digitaitojen opettelu olisi sujuvaa.
Digikoulutukset: Toiminnallisuutta etäohjaamiseen ja Turvallisemman tilan käytäntöjä verkossa
Hankkeessa kehitetyt Digikoulutukset Toiminnallisuutta etäohjaamiseen ja Turvallisemman tilan käytäntöjä verkossa -koulutukset sisälsivät käytännönläheistä tietoa ja vinkkejä etäohjaamisesta. Digikoulutukset lisäsivät verkkovälitteisen kohtaamistyön osaamista Klubitalojen yhteisöissä sekä myös laajemmin sote- ja järjestökentällä. Koulutuksista saatu palaute oli erinomaista, niiden koettiin lisäävän varmuutta oman verkkovälitteisen toiminnan kehittämiseen.
Vertaisryhmien ja koulutusten palautteet
Palvelumuotoilun Kokeile -vaiheessa käynnistettiin monenlaisia ryhmiä, erilaisin teemoin. Ryhmätoiminnot voidaan jaotella vertaistuellisiin ja työskenteleviin ryhmiin. Ryhmätoimintaa myös kehitettiin saadun palautteen mukaan.

Ryhmätoiminnot on koettu hyödyllisiksi ja mukaviksi tavoiksi olla mukana eKlubitalon toiminnassa. Ryhmien keskiarvot asteikolla 1-5, jossa 1 ei ollenkaan hyödyllinen ja 5 todella hyödyllinen, koettiin kaikilta osin yli 4 arvoisiksi. Monesti palautteissa toivottaisiin, että ryhmät tavoittaisivat paremmin niistä hyötyviä jäseniä. eKlubitalon toimintoihin ohjautui henkilöitä, jotka kokivat toiminnan itselleen todella mieluisaksi, mutta osallistujamäärät jäivät toisinaan vähäisiksi.

"Ihan mukava rupatella viikon päätteeksi ja laskeutua viikonloppuun"

"Mukavaa, kun näkee uusiakin kasvoja. Puskaradio toimii."

"Toivottavasti osallistujamäärä kasvaisi. Panostettava markkinointiin. Kiva ryhmä."

"Kiva, kun saa vertaistukea kodin kunnossapitoon."

eKlubitalolla on järjestetty säännöllisesti Työrukkanen -tapaamisia. Työrukkasia järjestettiin ensin kahdella erilaisella teemalla; kuukausikirjeen työrukkanen ja yleismuotoinen työrukkanen. Tueksi työrukkasille luotiin myös työnjakotaulut, joista jäsenet pystyivät valitsemaan mieluisia työtehtäviä myös itsenäisesti.

"Työnjako auttaa selkeyttämään työskentelyä"

"Tekemisen meininki, mutta hankala aloittaa työskentely"

Palautteissa toisinaan koettiin hankalaksi tarttua työtehtäviin. Työnjaossa on hyvä olla eKlubitalon työntekijä tukemassa.

eKlubitalon viikko-ohjelmat tuotettiin jäsenten toimesta viikoittain, Canva -alustaa hyödyntäen. Viikko-ohjelmien tekeminen koettiin pääsääntöisesti helposti tartuttavaksi työtehtäväksi ja siihen avuksi oli olemassa myös tarkka, kirjallinen ohjeistus. Viikko-ohjelmien tekemiseen liittyi useita pienimuotoisempia työtehtäviä, kuten linkkien liittäminen ja tietojen hakeminen Padlet -alustalta. Jäsenet oppivat toinen toisiltaan ja ongelmien ilmaantuessa saivat vertaistukea.

eKlubitalon työtehtävät poikkeavat Klubitalojen perinteisistä työtehtävistä, joten toisinaan projektimainen työskentelyote on voitu kokea haastavana. Kun työskentely muuttuu rutiininomaisemmaksi, se on helpommin lähestyttävää jäsenille.

"Aidosti yhdessä tekemistä, useita eri työtehtäviä samassa työskentelyssä"
Hankkeen päätöstapahtumien palaute
Syksyllä 2023 järjestettiin hakkeen päätöstapahtumia. Osallistujat kokivat tapahtumat hyödyllisiksi ja saivat tietoa hankkeessa tuotetusta eKlubitalomallista ja sen sisällöistä sekä koulutuksista.

Tapahtuma oli hyödyllinen 4.25 / 5

Minulla oli mukavaa tapahtumassa 4.50 / 5
Yllättävät, odottamattomat muutokset

Digikavereiden ryhmäytyminen

eKlubitalon yhteisöllisyys (ryhmäytymistä tapahtuu myös verkkovälitteisesti!)

helppo osallistua ja "palata"

Hankkeen aikana toteutussa eKlubitalotoiminnassa nousi esille kolme yllätyksellistä seikkaa, jota ei hankkeen alkaessa osattu miettiä. Hankkeen aikana toteutettiiin yhteensä kahdeksan Digikaverivalmennusta, joihin osallistui lähes 40 digikaveriksi haluavaa. Digikaverit antoivat digitukea omassa yhteisössään jäsenille, toisille digikavereille ja henkilöstölle. Digikaverit tapasivat säännöllisesti etä- ja lähiyhteydellä ja he ryhmäytyivät nopeasti. Uudet digikaverit otettiin mukaan porukkaan luonnollisesti ja hanketyöntekijöinä meille jäi olo, kuin Digikaverit olisivat tunteneet pitkän.

eKlubitalon yhteisöllisyys ja ryhmäytyminen verkkovälitteisesti oli toinen löydös. Hankkeen aikana mukana eKlubitalon toiminnassa olivat erityisesti ne jäsenet, jotka olivat kiinnostuneita digiasioista ja kaipasivat arkeensa eKlubitalon kaltaista toimintaa. Ryhmäytyminen koettiin helpoksi samojen kiinnostuksenkohteiden myötä.

eKlubitalotoimintaan on mahdollista osallistua omien aikataulujen mukaan. Toimintaan osallistumiseen voi tulla taukoja esimerkiksi työn vuoksi, mutta toimintaan on helppo palata pitkänkin tauon jälkeen. Tässä oli kolmas, yllättäväkin löydös.

# data[].attributes.attachment_link.description
eKlubitalo mahdollistaa ajasta ja paikasta riippumattoman osallistumisen yhteisön toimintaan. Vertaisten tarjoama digituki ja mahdollisuus arjen digitaitojen oppimiseen käytännössä tuovat Klubitalojen työ- ja oppimispäivän verkkoon.

# data[].attributes.attachment_link.description
Listen to this episode from Klubicast on Spotify. Mikä Digityshanke? Mikä eKlubitalo? Kuka digikaveri? Mitkä digisupertaidot? Heidi Kokkonen on työskennellyt ESKOT Ry:n alla Digityshankkeessa edistämässä digitaalisen osallisuuden ja osaamisen lisäämistä klubitaloilla. Tästä juteltiin ja lisäksi todettiin, että podcastin hostiin voi tehdä vaikutuksen paikallisilla tuliaisilla. Klubicast iskee hampaansa kiinni Etelä-Suomen klubitalojen toimintaan.

# data[].attributes.body
https://padlet.com/digityshanke/etapelisaannot

# data[].attributes.body
https://padlet.com/digityshanke/eskoteklubitalo

# data[].attributes.body
Palvelumuotoilu (PaMu) -pajojen vaiheet ja materiaalit

# data[].attributes.body
Tähän Padlettiin olemme koonneet Digikaveritoiminnan infoa, sekä materiaalia itse Digikavereiden käyttöön.

# data[].attributes.body
Tähän padlettiin olemme koonneet Digityshankkeen kuukausikirjeet.

# data[].attributes.body
https://padlet.com/digityshanke/digitystyovalmennus

# data[].attributes.body
Julkaistu: 18.1.2022

# data[].attributes.attachment_link.readable_text
Millainen on unelmiesi eKlubitalo? Millaisista asioista koostuu netissä toimiva Klubitalo? MiIlainen on netti-Klubitalon klubitaloyhteisö? Miten yhteisöllisyys toteutuu pelkän internetin välityksellä? Kuinka saadaan nettitaloon potentiaalisia jäseniä ja miten heille annetaan digitukea?

NIIINPÄ, onhan nuo isoja kysymyksiä. Näiden asioiden äärellä olemme olleet viime vuoden elokuusta alkaen. Digitys-hankkeessa on tarkoitus kehittää nettiin oma nettitalo eli eKlubitalo. Tämä talo toimii erillään muista seitsemästä ESKOT ry:n Klubitalosta. Tämä on tarkoitus toteuttaa palvelumuotoilun ja yhteiskehittämisen periaatteita noudattaen. Niinpä kehittämisessä ja kehittämispalavereissa on ollut aktiivisesti mukana Klubitalojen jäsenistöä ja henkilöstöä.

Tähän mennessä olemme keränneet ymmärrystä siitä, millainen on klubitaloyhteisö, miten se toimii ja millaista viikko-ohjelmaa toiminta sisältää. Mitä on työvalmennus, mitä on opintovalmennus? Digitys-hankkeen tiimille on tullut pikkuhiljaa selväksi se, että klubitalotoiminta on vahvasti yhteisöllistä. Kaikki toiminta pyörii jäsenten voimin. Tämän vuoksi eKlubitalosta tulisi kehittää myös sellainen, että sen toiminta olisi jäsenten hallittavissa. Aloitamme keväällä 2022 eKlubitalon muotoilemisen. Selvitämme, millaisella alustalla eKlubitalo voisi toimia. Millainen olisi eKlubitalon viikko-ohjelma? Millaista on opinto-ja työvalmennus eKlubitalolla? Onko talon nimi eKlubitalo vai jokin muu? Miten eKlubitalon jäseneksi pääsee ja voiko siellä toimia anonyymisti? Ja niin edelleen.

Olemme ensimmäisen puolen vuoden aikana keränneet vertauskuvallisesti kasan palapelin paloja ja nyt niistä olisi tarkoitus ryhtyä kokoamaan palapeliä sekä kokonaiskuvaa. Reunapaloja vielä etsitään hetki, ja sitten pääsemme täyttämään palapeliä sisältäpäin. Niinpä edessä ovat mielenkiintoiset ajat.

Digitysterveisin,

Helmi Kallio

Hankekoordinaattori

Digitys-hanke (2021-2023)

-
Lisätieto hankkeesta antaa hankekoordinaattori Helmi Kallio
Helmi.Kallio@eskot.org / 0400 721 269

# data[].attributes.attachment_link.title
18.1.2022 | Digityksen tervehdys palapelin keskeltä - ESKOT ry

# data[].attributes.attachment_link.description
Millainen on unelmiesi eKlubitalo? Millaisista asioista koostuu netissä toimiva Klubitalo? MiIlainen on netti-Klubitalon klubitaloyhteisö?

# data[].attributes.body
Julkaistu: 1.9.2021

# data[].attributes.attachment_link.readable_text
ESKOT ry:n Klubitalojen digitaalisen toiminnan kehittäminen jatkuu uudella hankkeella! Elokuun alussa käynnistyi Digitaalisen osaamisen ja osallisuuden kehittäminen Klubitaloilla -hanke, joka jatkuu aina vuoteen 2023 asti. Tässä artikkelissa hankekoordinaattori Helmi Kallio kertoo hankkeesta myös pintaa syvemmältä!

Digikehitys jatkuu ESKOT ry:n Klubitaloilla, kun uusi hanke jatkaa nyt aikaisemmassa eKlubitalo-hankkeessa tehtyä pohjatyötä. STEAn rahoittamassa eKlubitalohankkeessa kartoitettiin ja testattiin erilaisia digitaalisia sovelluksia sekä mallinnettiin niiden pohjalta eKlubitalotoiminnan käyttöönotto. Lisäksi mallia levitettiin suomalaisten Klubitalojen sekä muiden vastaavaa toimintaa käyttävien järjestöjen hyödynnettäväksi. Hankkeessa havaittiin kolme kohtaa, joiden ratkaisemiseen nyt tartutaan. Uudella Digitaalisen osaamisen ja osallisuuden kehittäminen Klubitaloilla -hankkeella on kolme päätavoitetta:

1. Digitaalisen Klubitalon toiminnan sisällön kehittäminen yhdessä jäsenistön kanssa palvelumuotoilun keinoin

2. Klubitalojen henkilöstön ja jäsenistön digitaalisen osaamisen sekä osallistumisen mahdollisuuksien parantaminen

3. Toiminnan alueellisen saavutettavuuden parantaminen digitalisaation avulla

Hankkeen taustaa
Kaikille jo tutuksi tulleen koronaviruspandemian myötä ESKOT ry:n Klubitaloilla siirryttiin yhdessä yössä virtuaalisessa ympäristössä tapahtuvaan klubitalotoimintaan, eli eKlubitaloihin. Keväällä 2020 järjestettiin erillinen avustushaku, jossa yhdistykselle myönnettiin puolen vuoden hanke sen selvittämiseen, millaiseksi eKlubitalo-toiminta oli ESKOT ry:n Klubitaloilla muotoutunut. Samalla tehtiin eKlubitalotoiminnasta ensimmäinen mallinnus. Suurempi kehitystyö ei kuitenkaan lyhyessä hankkeessa ollut mahdollista. Selväksi kuitenkin kävi, että etänä tapahtuva klubitalotoiminta on edelleen tarpeellista ja se halutaan jättää pysyväksi osaksi kasvokkain tapahtuvan klubitalotoiminnan rinnalle.

Hybriditoiminta, jossa etätoiminta yhdistyy lähitoimintaan, vaatii kuitenkin vielä kehittämistä muun muassa toiminnan sisällön sekä saavutettavuuden näkökulmista. Uuden hankkeen tavoitteiden saavuttamiseksi tarvitaankin:

Laajaa palvelumuotoilua

Järjestettyä organisoitua digitukea

Digitaitojen vahvistamiseksi koulutuksia ja valmennusta

Klubitaloille yhteisiä käytäntöjä eKlubitalotoiminnan järjestämiseksi

Lainalaitemallin vakiinnuttamista sekä lainalaitteiden käytön ja käyttöturvallisuuden ohjeistamista

eKlubitalotoiminnan toimintaympäristön ja ohjelmien yhtenäistämistä

eKlubitalotoiminnan saavutettavuuden huomioista niin fyysisestä, psyykkisestä kuin sosiaalisista näkökulmista käsin

eKlubitalotoiminnan markkinointia

Mistä aloitamme?
Ensimmäisen kuukauden aikana hankkeessa on tutustuttu siihen, mitä on jo tehty 2020-vuoden aikana. On tutustuttu eKlubitalosta tehtyyn manuaaliin ja edellisessä hankkeissa kerättyihin tuloksiin ja loppuraporttiin (pääset tutustumaan näihin Materiaalipankissamme). Palvelumuotoilun periaatteita noudattaen on tutustuttu klubitalo- ja eKlubitalotoimintaan sekä yritetty ymmärtää syvemmin, mitä kaikkea Klubitalojen perustoiminta sisältää. Syyskuussa on tarkoitus täydentää palvelumuotoilu- ja hankesuunnitelmaa, esitellä hanketta ja sen sisältöä Klubitaloille sekä kerätä hankkeelle nimiehdotuksia.

Lokakuussa toiminta alkaa toden teolla, kun työtiimi täydentyy toisella työntekijällä ja järjestetään hankkeen Kick-off-tapahtuma, jossa julkaistaan myös hankkeen nimi. Lokakuussa käynnistyvät viimeistään myös palvelumuotoilun työpajat ja yhteiskehittäminen.

Toki jokaisessa hankkeessa tulee vastaan haasteita ja tässäkin on omat riskinsä ja kysymysmerkkinsä. Esimerkiksi:

Milloin rajoitukset höllenevät niin että päästään taas taloille kohtaamaan ihmisiä?

Kuinka hybridimallia voidaan toteuttamaan laajemmin ja miten yhteistyö rakentuu?

Kuinka taloilla digituki järjestetään hybridinä?

Millaisia tuloksia resurssien puitteissa on mahdollista saada aikaan?

Klubitalotoiminta perustuu yhteisöllisyyteen. Ajattelemme ja luotamme yhteisön sekä yhdessä tekemisen voimaan. Uskomme, että vastaan tulevat haasteet ovat selätettävissä yhdessä soveltaen ja kehittäen. Näitä periaatteita noudattaen tästä ei voi tulla kuin hyvää jälkeä ja Klubitalojen näköistä toimintaa!

Lisätieto hankkeesta antaa hankekoordinaattori Helmi Kallio
Helmi.Kallio@eskot.org / 0400 721 269

# data[].attributes.attachment_link.title
1.9.2021 | Digitys jatkuu ja jatkuu vaan! - ESKOT ry